Όταν ο καφές "ακούγεται" - Ygeiaonline.gr\nΌταν ο καφές "ακούγεται"\nΟι ακουστικές και άλλες παραισθήσεις αποτελούν συχνά συμπτώματα σχιζοφρένιας και άλλων ψυχώσεων, αλλά μπορεί να εμφανιστούν και σε υγιή άτομα. Η κατανάλωση πολλών καφέδων ενδέχεται να αυξάνει την πιθανότητα εμφάνισης ψευδαισθήσεων, όπως το άκουσμα φωνών που δεν υπάρχουν, σύμφωνα με τα ευρήματα μιας μελέτης στην οποία συμμετείχαν φοιτητές Πανεπιστημίου.\nΗ κατανάλωση ποσότητας καφέ ισοδύναμης με οκτώ ή περισσότερες κούπες την ημέρα τριπλασίαζε την πιθανότητα να ακούσει κάποιος τη φωνή ενός ανθρώπου χωρίς να είναι κανένας παρών, σε σύγκριση με κατανάλωση μικρότερη από 1 κούπα. Αυτά τα ψυχωσικού τύπου επεισόδια δε αποτελούσαν απαραιτήτως λοιπόν την ένδειξη μιας πρωτοεμφανιζόμενης ή αδιάγνωστης ψυχικής ασθένειας.\nΗ μελέτη δεν μπόρεσε να προσδιορίσει εάν και κατά πόσο ο συσχετισμός ήταν αιτιώδης. Η συχνή πρόσληψη καφεΐνης αυξάνει την απελευθέρωση κορτιζόλης για την αντιμετώπιση του άγχους, κάτι το οποίο θα μπορούσε να εξηγεί τη σύνδεση με τις ψυχωσικές εμπειρίες, σύμφωνα με τους ερευνητές, καθώς η κορτιζόλη σχετίζεται με ψυχώσεις. Ωστόσο, η έλλειψη συσχετισμού μεταξύ καφεΐνης και ιδεών καταδίωξης, ενός άλλου κατ’ εξοχήν χαρακτηριστικού ψυχωσικού συμπτώματος, έδειξε ότι λειτουργεί ένας διαφορετικός, άγνωστος μηχανισμός.\nΠηγή: Περιοδικό Personality and Individual Differences


Κοινή Διακήρυξη | cmathopoulos.com\nTag Archives: Κοινή Διακήρυξη\nΚύπρος, Ελλάδα και Ισραήλ συζητούν αύριο στα Ιεροσόλυμα διεύρυνση της στρατηγικής τους συνεργασίας.Στο επίκεντρο ενέργεια και συνεργασία για καταπολέμηση πυρκαγιών.\nΘέματα ενέργειας και συνεργασίας στους τομείς της διάσωσης και της καταπολέμησης πυρκαγιών θα είναι στο επίκεντρο της συνάντησης, αύριο στα Ιεροσόλυμα, του πρωθυπουργού του Ισραήλ Βενιαμίν Νετανιάχου, του προέδρου της Κυπριακής Δημοκρατίας Νίκου Αναστασιάδη και του πρωθυπουργού της Ελλάδας Αλέξη Τσίπρα.\nΠρόκειται για τη δεύτερη τριμερή συνάντηση κορυφής, σε λιγότερο από ένα χρόνο.\nΣύμφωνα με την Ισραηλινή εφημερίδα Τζερούσαλεμ Ποστ, οι τρεις ηγέτες αναμένεται ότι θα εκδώσουν κοινή διακήρυξη μετά τη συνάντησή τους.\nΑναστασιάδης, Τσίπρας και Νετανιάχου είχαν την πρώτη τους συνάντηση τον περασμένο Ιανουάριο στη Λευκωσία, στη διάρκεια της οποίας ανακοινώθηκε ο σχηματισμός νέας ”στρατηγικής συμμαχίας” στην ανατολική Μεσόγειο.\nΠρόεδρος Αναστασιάδης και Αλέξης Τσίπρας συνοδεύονται από υπουργούς και υπηρεσιακούς παράγοντες.\nΟι σχέσεις του Ισραήλ με την Κύπρο και την Ελλάδα παρουσιάζουν άνθηση τα τελευταία χρόνια, λόγω της ανακάλυψης αποθεμάτων φυσικού αερίου στην ανατολική Μεσόγειο και της επιδείνωσης των Τουρκο-Ισραηλινών σχέσεων, αφότου ο Ταγίπ Ερντογαν ανέλαβε την εξουσία το 2002.\nΗ αυριανή συνάντηση κορυφής, Κύπρου-Ελλάδας-Ισραήλ, είναι η πρώτη που πραγματοποιείται μετά τη συμφωνία στην οποία κατέληξαν, το περασμένο καλοκαίρι, το Ισραήλ και η Τουρκία για εξομάλυνση των σχέσεών τους.\nΟπως γράφει η Τζερούσαλεμ Ποστ, ο πρόεδρος Αναστασιάδης πραγματοποίησε επίσκεψη στο Ισραήλ τον περασμένο Ιούλιο, σε σύντομο χρονικό διάστημα, μετά την επίτευξη της συμφωνίας με την Τουρκία, που ανακοινώθηκε λίγες εβδομάδες νωρίτερα.\nΛευκωσία και Ιεροσόλυμα υποβάθμισαν τη σημασία της συμφωνίας για τις σχέσεις τους ως αποτέλεσμα της αναβάθμισης των δεσμών του Ισραήλ με την Τουρκία.\nΣύμφωνα με την Τζερούσαλεμ Ποστ, το Ισραήλ έχει αυτήν την περίοδο τρεις επιλογές για το θέμα των εξαγωγών του φυσικού αερίου της χώρας.\nΗ πρώτη επιλογή αφορά την εξαγωγή στην Αίγυπτο για κάλυψη των ενεργειακών αναγκών της.\nΗ δεύτερη την εξαγωγή στην Τουρκία, χώρα η οποία είναι πρόθυμη να διαφοροποιήσει τις προμήθειές της σε ενέργεια και η τρίτη επιλογή αφορά την κατασκευή αγωγού από το Ισραήλ προς την Κύπρο και στη συνέχεια στην Ελλάδα, η οποία είναι και η πιο δαπανηρή.\nΤο Ισραήλ και η Τουρκία συζητούν την κατασκευή από κοινού αγωγού, μετά την αποκατάσταση των σχέσεών τους, ύστερα από έξι χρόνια.\nΜε βάση τα σημερινά αποθέματα φυσικού αερίου, το Ισραήλ έχει τη δυνατότητα επιλογής δύο από τις τρεις επιλογές, υποστηρίζει η Ισραηλινή εφημερίδα.\nΤο Ισραήλ, η Ελλάδα και η Κύπρος έχουν συστήσει τριμερή επιτροπή για να εξετάσει τη δυνατότητα τοποθέτησης αγωγού για μεταφορά του Ισραηλινού φυσικού αερίου από το Ισραήλ στην Κύπρο και στη συνέχεια στην Ελλάδα για εξαγωγές στην Ευρώπη.\nΟ Ισραηλινός υπουργός Φυσικών Υποδομών, Ενέργειας και Υδάτων, Γιουβάλ Στέϊνιτς δήλωσε μετά τη συνάντηση με τους ομολόγους του της Κύπρου και της Ελλάδας, τον περασμένο Σεπτέμβριο, ότι ο υποθαλάσσιος αγωγός είναι ένα από τα πιο υποσχόμενα έργα, υπό εξέταση.\nΜετά τη συνάντηση τον περασμένο Ιανουάριο στη Λευκωσία, οι ηγέτες του Ισραήλ, της Ελλάδας και της Κύπρου, τόνισαν σε κοινή διακήρυξη, ότι ο άξονας της νέας στρατηγικής τους δεν αποκλείει καμμιά άλλη χώρα, υπονοώντας την Τουρκία και την Αίγυπτο, και επισήμαναν πως θα καλωσορίσουν άλλες χώρες, που έχουν παρόμοιους στόχους, στη συμμαχία τους.\nΗ Τζερούσαλεμ Ποστ, επικαλούμενη διπλωμάτες, γράφει ότι η αυριανή συνάντηση αποτελεί συνέχεια της συνάντησης κορυφής του περασμένου Ιανουαρίου.\nΜετά τη συνάντηση αυτή, οι τρεις χώρες δεσμεύθηκαν για στενότερη συνεργασία σε επτά τομείς: ενέργεια, τουρισμός, έρευνα και τεχνολογία, περιβάλλον, διαχείριση νερού, καταπολέμηση τρομοκρατίας και μετανάστευση.\nΟι πρόσφατες πυρκαγιές στο Ισραήλ, καθώς επίσης η μεγάλη πυρκαγιά στην Κύπρο [περιοχή Σολέας] τον περασμένο Ιούνιο, επισημαίνει η εφημερίδα, έχουν θέσει στην ημερήσια διάταξη των συνομιλιών ακόμη ένα θέμα, αυτό, που αφορά την καταπολέμηση των πυρκαγιών και τη συνεργασία στον τομέα της διάσωσης.\nΤόσο η Ελλάδα όσο και η Κύπρος έστειλαν αμέσως στο Ισραήλ πυροσβεστικά αεροπλάνα, τον περασμένο μήνα, για την κατάσβεση των μεγάλων πυρκαγιών.\nΤο Ισραήλ, εξάλλου, έστειλε πυροσβεστικά αεροπλάνα στην Κύπρο το καλοκαίρι, όταν αντιμετώπιζε μεγάλη πυρκαγιά.\nΕπίσημη ανακοίνωση, που εκδόθηκε σήμερα στη Λευκωσία αναφέρει ότι στη συνάντηση κορυφής και στις διμερείς συναντήσεις θα συζητηθούν, μεταξύ άλλων θέματα, που αφορούν την ενέργεια, το περιβάλλον, τον τουρισμό, την έρευνα και την καινοτομία, την καταπολέμηση της τρομοκρατίας, καθώς και η παρούσα κατάσταση στη διαδικασία για επίλυση του Κυπριακού.\nΤον πρόεδρο της Δημοκρατίας συνοδεύουν οι υπουργοί Εξωτερικών Ιωάννης Κασουλίδης και Γεωργίας, Αγροτικής Ανάπτυξης και Περιβάλλοντος Νίκος Κουγιάλης, ο κυβερνητικός εκπρόσωπος Νίκος Χριστοδουλίδης και υπηρεσιακοί παράγοντες.\nΑναφέρεται, εξάλλου, ότι στο περιθώριο της τριμερούς συνάντησης θα πραγματοποιηθούν επίσης τριμερείς υπουργικές συναντήσεις για θέματα ενέργειας και περιβάλλοντος.\nThis entry was posted in Ελλάδα, Ισραήλ, Κυπριακή Δημοκρατία and tagged Αναστασιάδης., Ενέργεια, Ιεροσόλυμα, Καταπολέμηση Πυρκαγιών, Κατασκευή Αγωγού., Κοινή Διακήρυξη, Μεταφορά Φυσικού Αερίου, Νετανιάχου, Συνάντηση, Συνεργασία στον Τομέα Διάσωσης, ΤΟΥΡΚΙΑ, Τσίπρας on 07/12/2016 by cmathopoulos.\nΤην αποφασιστικότητα για εντατικοποίηση των προσπαθειών τους για πλήρη ενότητα όλων των Χριστιανών τόνισαν ο Πατριάρχης Βαρθολομαίος και ο Πάπας Φραγκίσκος.Υπέγραψαν σήμερα στο Φανάρι Κοινή Διακήρυξη.\nΟ Οικουμενικός Πατριάρχης Βαρθολομαίος και ο Πάπας Φραγκίσκος, τόνισαν την αποφασιστικότητά τους να εντατικοποιήσουν τις προσπάθειες για πλήρη ενότητα όλων των Χριστιανών και υπεράνω όλων, μεταξύ των Καθολικών και των Ορθοδόξων.\nΤόνισαν επίσης ότι θα στηρίξουν τον θεολογικό διάλογο, που άρχισε ακριβώς πριν από τριάντα-πέντε χρόνια από τον Οικουμενικό Πατράρχη Δημήτριο και τον Πάπα Ιωάννη Παύλο στο Φανάρι και ο ο οποίος ασχολείται με τα πλέον δύσκολα ζητήματα, που σημάδευσαν την ιστορία των διαιρέσεων των δύο Εκκλησιών και απαιτούν προσεκτική και λεπτομερή μελέτη.\nΣε Κοινή Διακήρυξη, που υπέγραψαν το μεσημέρι στο Φανάρι, οι Προκαθήμενοι της Ορθοδοξίας και της Ρωμαιοκαθολικής Εκκλησίας, εκφράζουν την ανησυχία τους για τη σημερινή κατάσταση στο Ιράκ, τη Συρία και τη Μέση Ανατολή.\nΖητούν την επικράτηση της ειρήνης και της σταθερότητας και καλούν όλους όσοι έχουν ευθύνη για τις τύχες των λαών να επιτείνουν τη δέσμευσή τους έναντι των κοινοτήτων, οι οποίες υποφέρουν, περιλαμβανομένων των χριστιανικών και να τις ενισχύσουν να παραμείνουν στη χώρα της καταγωγής τους.\nΟ Πατριάρχης Βαρθολομαίος και ο Πάπας Φραγκίσκος, υπογραμμίζουν ότι δεν μπορούν να αποδεχθούν τη Μέση Ανατολή χωρίς Χριστιανούς, οι οποίοι ομολογούν, όπως επισημαίνουν, το Ονομα του Ιησού επί δύο χιλιάδες χρόνια και πολλοί απ’ αυτούς διώκονται και υποχρεώθηκαν βίαια να εγκαταλείψουν τις εστίες τους.Συναφώς καλούν τη διεθνή κοινότητα να τους στηρίξει.\nΑναφέρουν ακόμη ότι αναγνωρίζουν τη σπουδαιότητα της προώθησης εποικοδομητικού διαλόγου με το Ισλάμ στη βάση του αμοιβαίου σεβασμού και φιλίας.\nΜουσουλμάνοι και Χριστιανοί, προσθέτουν, καλούνται να εργασθούν από κοινού χάρη της δικαιοσύνης, της ειρήνης και του σεβασμού της αξιοπρέπειας και των δικαιωμάτων κάθε ατόμου, ιδιαίτερα στις περιοχές στις οποίες άλλοτε ζούσαν επί αιώνες με ειρηνική συνύπαρξη και υφίστανται ήδη από κοινού την τραγικότητα της φρίκης του πολέμου.\nΟ Οικουμενικός Πατριάρχης και ο ποντίφικας καλούν επίσης όλους τους θρησκευτικούς ηγέτες να επιδιώξουν και ενισχύσουν τον διαθρησκειακό διάλογο και να καταβάλουν κάθε προσπάθεια για την οικοδόμηση ενός πολιτισμού ειρήνης και αλληλεγγύης μεταξύ των ανθρώπων και των λαών.\nΕπισημαίνουν, εξάλλου, ότι προσεύχονται ιδιαίτερα για την ειρήνη στην Ουκρανία, χώρα με αρχαία Χριστιανική παράδοση και καλούν όλα τα εμπλεκόμενα μέρη να ακολουθήσουν το διάλογο και το σεβασμό του Διεθνούς Δικαίου με σκοπό τον τερματισμό των συγκρούσεων.\nΠριν από την υπογραφή της Διακήρυξης, ο Πάπας Φραγκίσκος παρέστη στην πανηγυρική Πατριαρχική Θεία Λειτουργία για την γιορτή του Αποστόλου Ανδρέα, ιδρυτή της Εκκλησίας της Κωνσταντινούπολης, στον Ιερό Ναό του Αγίου Γεωργίου, προεξάρχοντος του Οικουμενικού Πατριάρχη Βαρθολομαίου.\nΚατά τη Λειτουργία ο Οικουμενικός Πατριάρχης και ο ποντίφικας ασπάσθηκε ο ένας τον άλλο.\nΤην Εκκλησία της Κύπρου εκπροσώπησε ο Μητροπολίτης Πάφου Γεώργιος.\nΤην Ελληνική κυβέρνηση εκπροσώπησε ο αντιπρόεδρος και υπουργός Εξωτερικών Ευάγγελος Βενιζέλος.\nΟ Πάπας Φραγκίσκος ολοκληρώνει την τριήμερη επίσημη επίσκεψή του στην Τουρκία, που χαρακτηρίστηκε ιστορική, το απόγευμα και αναχωρεί επιστρέφοντας στο Βατικανό.\nThis entry was posted in Θρησκεία, Οικουμενικό Πατριαρχείο and tagged Ισλάμ, Κοινή Διακήρυξη, ΜΕΣΗ ΑΝΑΤΟΛΗ, Ουκρανία, Πάπας Φραγκίσκος, Πατριάρχης Βαρθολομαίος, Πατριαρχική Θεία Λειτουργία ., Πάφου Γεώργιος, Φανάρι, Χριστιανοί on 30/11/2014 by cmathopoulos.\nΚοινή διακήρυξη υιοθέτησαν σήμερα Κύπρος, Ελλάδα και Αίγυπτος, με την οποία επισπεύδεται η οριοθέτηση των Αποκλειστικών Οικονομικών τους Ζωνών.Ενοχλημένη η Τουρκία δηλώνει ότι δεν θα μείνει απαθής.\nΚύπρος, Ελλάδα και Αίγυπτος εγκαινίασαν σήμερα νέα περίοδο συνεργασίας, υιοθετώντας Κοινή Διακήρυξη, με την οποία υπογραμμίζεται η ανάγκη σεβασμού των κυριαρχικών δικαιωμάτων της Κυπριακής Δημοκρατίας.\nΚαλείται επίσης η Τουρκία να σταματήσει τις προκλήσεις στην Κυπριακή ΑΟΖ τερματίζοντας όλες τις εν εξελίξει σεισμικές έρευνες και να αποφύγει παρόμοια δραστηριότητα στο μέλλον.\nΜε τη Διακήρυξη, οι τρεις χώρες ζητούν δίκαιη, συνολική και διαρκή διευθέτηση του Κυπριακού, που θα επανενώνει το νησί σύμφωνα με το διεθνές δίκαιο, περιλαμβανομένων των σχετικών ψηφισμάτων του Συμβουλίου Ασφαλείας.\nΗ υιοθέτηση της Κοινής Διακήρυξης έγινε στο Κάϊρο, σε συνάντηση του προέδρου της Κυπριακής Δημοκρατίας, Νίκου Αναστασιάδη, του πρωθυπουργού της Ελλάδας, Αντώνη Σαμαρά και του προέδρου της Αιγύπτου, Αμπντέλ Φατάχ ελ Σίσι. Αναστασιάδης, Σαμαράς και Σίσι τόνισαν ότι η Τριμερής Συνάντηση Κορυφής αποτελεί την απαρχή της συνεργασίας μεταξύ των τριών χωρών, η οποία στοχεύει στην ευημερία των λαών, αλλά και στη σταθερότητα στην περιοχή.\nΗ Διακήρυξη τονίζει ότι η ανακάλυψη αποθεμάτων υδρογονανθράκων στην Ανατολική Μεσόγειο μπορεί να ενεργήσει ως καταλύτης για την περιφερειακή συνεργασία και ότι αυτή θα εξυπηρετηθεί καλύτερα με την προσήλωση στο διεθνές δίκαιο, ανοίγοντας έτσι το δρόμο για επίσπευση των διαπραγματεύσεων μεταξύ Ελλάδας, Κύπρου και Αιγύπτου για οριοθέτηση των μεταξύ τους Αποκλειστικών Οικονομικών Ζωνών.\nΗ Τουρκία, ενοχλημένη από την Κοινή Διακήρυξη του Καίρου, στην πρώτη της αντίδραση, ανακοίνωσε ότι δεν θα μείνει απαθής σε όσα συμβαίνουν στη Μεσόγειο.\nΗ ανακοίνωση έγινε από τον αντιπρόεδρο του Κυβερνώντος Κόμματος Δικαιοσύνης και Ανάπτυξης, Μεχμέτ Αλί Σαχίν, ο οποίος μιλούσε σε συνέδριο του κόμματος.\nΟ Μεχμέτ Σαχίν ισχυρίστηκε ότι νοτίως της Κύπρου έχει υφαλοκρηπίδα και η λεγόμενη Τουρκική Δημοκρατία της Βορείου Κύπρου και πως η Τουρκία ως εγγυήτρια δύναμη έχει και αυτή δικαιώματα.\nΟπως μετέδωσαν Τουρκικά μέσα ενημέρωσης, ο αντιπρόεδρος του Κόμματος Δικαιοσύνης και Ανάπτυξης διάβασε επίσης απόσπασμα από την ανακοίνωση του Συμβουλίου Εθνικής Ασφαλείας, σύμφωνα με το οποίο η Τουρκία εντός της δικής της υφαλοκρηπίδας και ως εγγυήτρια χώρα θα λάβει με αποφασιστικότητα όλα τα αναγκαία μέτρα την περίοδο, που έρχεται για να προστατεύσει τα δικαιώματα και τα συμφέροντά της στο πεδίο, στο οποίο την έχει αδειοδοτήσει η λεγόμενη Τουρκική Δημοκρατία της Βορείου Κύπρου.\nΗ συνάντηση Αναστασιάδη-Σαμαρά-Σίσι στο Καϊρο και οι αποφάσεις που λήφθηκαν προβάλλονται από πολλά Τουρκικά μέσα ενημέρωσης.\nΗ Χουριέτ έχει ως τίτλο ”Με τον Α\_ιγύπτιο πρόεδρο στο πλευρό του, ο Αναστασιάδης κατηγόρησε την Τουρκία”.\nΗ Ζαμάν γράφει ότι Αίγυπτος, Ελλάδα και Ελληνική Κύπρος, όπως προκλητικά αποκαλεί την Κυπριακή Δημοκρατία, συμφώνησαν στην προώθηση της συνεργασίας τους στον τομέα της ενέργειας.\nThis entry was posted in Ελλάδα, Κυπριακή Δημοκρατία, Τουρκία and tagged Αίγυπτος, Ελλάδα, Κάϊρο., Κοινή Διακήρυξη, Κυπριακή ΑΟΖ., Κύπρος, Προκλήσεις, Σεισμικές Ερευνες on 08/11/2014 by cmathopoulos.\nΗ Τουρκοκυπριακή πλευρά αναμένει πιο ρεαλιστικές προτάσεις από την Ελληνοκυπριακή, δηλώνει προκλητικά ο Ντερβίς Ερογλου.\nΟ κατοχικός ηγέτης Ντερβίς Ερογλου, ισχυρίστηκε ότι για χρόνια η Τουρκοκυπριακή πλευρά συμμετείχε στις διαπραγματεύσεις για το Κυπριακό με καλή θέληση, ενώ η Ελληνική Κυπριακή πλευρά ουδέποτε είχε ανταποκριθεί με θετικό τρόπο.\nΔήλωσε ότι στο τραπέζι των διαπραγματεύσεων βρίσκεται πρόσωπο με πρόσωπο με ένα νέο ηγέτη και εξέφρασε την ελπίδα ότι ο ηγέτης αυτός, όπως είπε, θα επιστρέψει στο τραπέζι με πιο ρεαλιστικές, κατά την έκφρασή του, προτάσεις.\nΕίπε ότι οι δύο ηγέτες θα συναντώνται μιά φορά κάθε δεκαπενθήμερο και συνεπώς θα πραγματοποιούνται περισσότερες συναντήσεις και έτσι θα βρούν την ευκαιρία να συζητήσουν περισσότερο τις προτάσεις.\nΟ Ντερβίς Ερογλου μιλούσε συνάντηση με Τούρκους επιχειρηματίες.\nΟ λεγόμενος υπουργός Εξωτερικών των κατεχομένων, Οζντίλ Ναμί, εξάλλου, ισχυρίστηκε ότι η Ελληνική Κυπριακή πλευρά όχι μόνον δεν σέβεται τις συγκλίσεις, που επιτεύχθηκαν στο παρελθόν στις συνομιλίες, αλλά άρχισε να προσέρχεται στο τραπέζι των διαπραγματεύσεων με προτάσεις, οι οποίες θα καταργήσουν τις συγκλίσεις αυτές.\nΕίπε ότι επιτεύχθηκε συμφωνία επι μερικών θεμάτων στην Κοινή Διακήρυξη και έδωσε ως παράδειγμα το θέμα της κυριαρχίας.\nΠαρατήρησε πως για πρώτη φορά, η Διακήρυξη περιλαμβάνει πρόνοιες, σύμφωνα με τις οποίες οι εξουσίες, οι οποίες δεν θα παραχωρηθούν στην ομοσπονδιακή κυβέρνηση θα αφεθούν στα δύο ιδρυτικά κράτη, το Τουρκοκυπριακό και το Ελληνοκυπριακό και πως η εσωτερική ιθαγένεια θα υπάρχει παράλληλα με την ομοσπονδιακή ιθαγένεια.\nΟ Οζντίλ Ναμί υποστήριξε ότι η Διακήρυξη προνοεί την επικέντρωση σε θέματα επι των οποίων δεν είχε επιτευχθεί συμφωνία.\nΗ έννοια του τρόπου σύνταξης του κειμένου, είπε, είναι πως υπάρχουν ζητήματα επι των οποίων έχει επιτευχθεί συμφωνία και πως αυτά δεν θα ανοίξουν και πάλι και ότι οι διαπραγματεύσεις θα επικεντρωθούν σε θέματα για τα οποία δεν υπάρχει συμφωνία.\nΑυτό, όπως ισχυρίστηκε, δεν έχει γίνει κατανοητό από την άλλη πλευρά στη διάρκεια των τελευταίων τεσσάρων μηνών.\nΟ λεγόμενος υπουργός Εξωτερικών μιλούσε σε τηλεοπτικό πρόγραμμα.\nThis entry was posted in Κυπριακό and tagged Ερογλου, Εσωτερική Ιθαγένεια, Κοινή Διακήρυξη, Ναμί, Ρεαλιστικές Προτάσεις, Συγκλίσεις on 12/06/2014 by cmathopoulos.\nΣτα κατεχόμενα, η οργάνωση ”Πρωτοβουλία για την Αμμόχωστο” καλεί τους Τουρκοκυπρίους πολιτικούς να συμμορφωθούν με την κοινή διακήρυξη προέδρου Αναστασιάδη-Ερογλου.\nΗ Τουρκοκυπριακή εφημερίδα Αφρίκα, γράφει ότι η οργάνωση ”Πρωτοβουλία για την Αμμόχωστο”, κάλεσε τον Τουρκοκύπριο ηγέτη Ντερβίς Ερογλου, το λεγόμενο υπουργό Εξωτερικών Οζντίλ Ναμί και τον Τουρκοκύπριο διαπργματευτή Κουντρέτ Οζερσάϊ, να συμμορφωθούν με την κοινή διακήρυξη, που υπογράφηκε μεταξύ των δύο πλευρών στις έντεκα περασμένου Φεβρουαρίου.\nΣε δηλώσεις, εκ μέρους της Πρωτοβουλίας, ο Μερτκάν Χαμίτ είπε ότι τις τελευταίες ημέρες γίνονται διάφορες δηλώσεις από την Τουρκοκυπριακή πλευρά, οι οποίες είναι εναντίον του πνεύματος της κοινής διακήρυξης.Αυτό, πρόσθεσε, είναι λυπηρό και προκαλεί ανησυχία στις εν εξελίξει διαπραγματεύσεις για επίλυση του Κυπριακού.\nΕίπε επίσης ότι η απόφαση του Ευρωπαικού Δικαστηρίου Ανθρωπίνων Δικαιωμάτων με την οποία επιβλήθηκε χρηματική ποινή στην Τουρκία ύψους 90 εκατομμυρίων ευρώ, λόγω της εισβολής της στην Κύπρο, καταδεικνύει πόσο επείγουσα είναι η λύση του Κυπριακού.\nThis entry was posted in Κατεχόμενα, Κυπριακό and tagged ''Πρωτοβουλία Για την Αμμόχωστο'', Ερογλου, Κοινή Διακήρυξη, Ναμί, Οζερσάϊ on 15/05/2014 by cmathopoulos.\nΗ κοινή διακήρυξη αποτελεί πλαίσιο για ομοσπονδιακή συνεργασία δηλώνει ο Κουντρέτ Οζερσάϊ.\nΟ Τουρκοκύπριος διαπραγματευτής Κουντρέτ Οζερσάϊ, δήλωσε ότι η κοινή διακήρυξη, που υπογράφηκε από τον πρόεδρο Αναστασιάδη και τον Τουρκοκύπριο ηγέτη Ντερβίς Ερογλου τον περασμένο Φεβρουάριο, δημιουργεί πλαίσιο για ομοσπονδιακή εταιρική σχέση.\nΤουλάχιστον, πρόσθεσε, οι βασικές ομοσπονδιακές παράμετροι και τα χαρακτηριστικά αυτής της ομοσπονδιακής συνεργασίας, περιέχονται στην κοινή διακήρυξη.\nΣημείωσε ότι κατά καιρούς, οι δύο πλευρές θα μπορούσαν να είχαν πρόθεση να αξιολογήσουν τη διακήρυξη διαφορετικά η μιά από την άλλη, αλλά, ανέφερε, αν θέλουν την επίτευξη προόδου δεν θα πρέπει να ξαναγράψουν ή να επανεκτιμήσουν τις έννοιες και τις ορολογίες, οι οποίες χρησιμοποιούνται στη διακήρυξη.\nΣε ομιλία στο λεγόμενο ”Πανεπιστήμιο Ανατολικής Μεσογείου”, ο Κουντρέτ Οζερσάϊ είπε ότι η δεύτερη φάση της διαδικασίας των διαπραγματεύσεων, στην οποία θα συζητηθούν ουσιώδη θέματα, είναι δύσκολη.\nΣημείωσε ότι θα είναι μιά διαδικασία κατά την οποία τόσο η Τουρκοκυπριακή πλευρά όσο και η Ελληνοκυπριακή θα πρέπει να επιδείξουν ευελιξία για να υπάρξουν αποτελέσματα.\nΕίπε επίσης ότι ο Τουρκοκυπριακός λαός, κατά την έκφρασή του, αναμένει να επιτευχθεί συνολική διευθέτηση του Κυπριακού και να τερματισθεί η αβεβαιότητα και η αυτή η κατάσταση, που υπάρχει σήμερα.\nΟ Κουντρέτ Οζερσάϊ ανέφερε πως η Τουρκοκυπριακή διαπραγματευτική ομάδα, θα κάμει ό,τι μπορεί για να επιτευχθεί αμοιβαία αποδεκτή διευθέτηση με την προστασία των βασικών δικαιωμάτων των Τουρκοκυπρίων στο πλαίσιο κάποιας ευελιξίας, όπως είπε.\nΑνέφερε επίσης ότι είναι σημαντικό να ενημερώνονται συνεχώς τα κόμματα, οι οργανώσεις της κοινωνίας των πολιτών και ο κόσμος για τη διαπραγματευτική διαδικασία.\nΓια το λόγο αυτό, είπε, θα στείλει τα πρακτικά στους λεγόμενους βουλευτές, το λεγόμενο υπουργείο Εξωτερικών και την ούτω καλούμενη πρωθυπουργία και θα έχει συναντήσεις με εκπροσώπους οργανώσεων και κομμάτων, προκειμένου να τους ενημερώσει για τη διαδικασία.\nThis entry was posted in Κυπριακό and tagged Διαπραγματευτική Διαδικασία, Κοινή Διακήρυξη, Οζερσάϊ, Ομοσπονδιακή Συνεργασία, Πλαίσιο on 08/05/2014 by cmathopoulos.\nΠιο πιθανή τώρα η λύση του Κυπριακού δηλώνει ο Βρετανός Υπατος Αρμοστής στη Λευκωσία.Υποστηρίζει ότι θα απαιτηθούν παρεκκλίσεις από το Ευρωπαικό Κεκτημένο.\nΟ Υπατος Αρμοστής της Βρετανίας στη Λευκωσία, Μάθιου Κίντ, δήλωσε ότι η κινητικότητα για επίτευξη λύσης στο Κυπριακό είναι σήμερα μεγαλύτερη από ό,τι σε πολλές άλλες περιόδους.\nΣε συνέντευξη στην Τουρκοκυπριακή εφημερίδα Κίπρις, ο Μάθιου Κίντ, εκφράζει την άποψη ότι δεν είναι εύκολη η επίτευξη συμφωνίας από το σημείο στο οποίο βρίσκονται σήμερα οι δύο πλευρές.\nΟι πολίτες και στις δύο πλευρές της νήσου, προσθέτει, πρέπει να πάρουν πολύ δύσκολες αποφάσεις, αν επιτευχθεί συμφωνία.\nΚαμμιά από τις δύο πλευρές, επισημαίνει, δεν θα μπορεί να πάρει όλα όσα επιθυμεί.\nΟ Βρετανός Υπατος Αρμοστής, ο οποίος αναχωρεί από την Κύπρο στα τέλη Απριλίου, αναφέρει ότι οι δύο πλευρές θα πρέπει να εμπιστεύονται η μιά την άλλη για να καταλήξουν σε συμφωνία και υποστηρίζει ότι αυτή τη φορά είναι πιο πιθανό να φθάσουν στο τέλος του δρόμου, δηλαδή, να υπάρχουν δύο ”ΝΑΙ” στα δημοψηφίσματα.\nΑπαντώντας σε σχετική ερώτηση, ο Μάθιου Κίντ αναφέρει πως η Βρετανία έχει συμβάλει στη διαδικασία για την επίτευξη συμφωνίας σε σχέση με την Κοινή Διακήρυξη και ότι οι ελπίδες για λύση αυξάνονται μετά την υπογραφή της από τους ηγέτες των δύο κοινοτήτων.\nΧαρακτηρίζει τη Διακήρυξη καλή βάση και προσθέτει ότι αποσαφηνίζει λίγο πώς οι πλευρές θα προσεγγίσουν κάποια θέματα, τα οποία αναμένουν την επίλυσή τους.\nΣε ερώτηση κατά πόσον θα μπορούσε να επιτευχθεί συμφωνία σε τέσσερις έως πέντε μήνες, ο Βρετανός Υπατος Αρμοστής αναφέρει ότι αυτό είναι πολύ φιλόδοξο και μιά πολύ περιορισμένη χρονική περίοδος για την επίλυση θεμάτων, μεταξύ των οποίων υπάρχουν και μεγάλα ζητήματα.\nΕπισημαίνει, επίσης, ότι τα δημοψηφίσματα θα πρέπει να προετοιμασθούν προσεκτικά.\nΣε ερώτηση αν η λύση της διζωνικής, δικοινοτικής ομοσπονδίας είναι αντίθετη με το Ευρωπαικό Κεκτημένο, ο Μάθιου Κίντ υποστηρίζει πως είναι απαραίτητη μιά προσεκτική μέθοδος για το πάντρεμα της διζωνικής, δικοινοτικής ομοσπονδίας με το Ευρωπαικό Κεκτημένο.\nΣε μερικούς τομείς, σημειώνει, ενδέχεται να χρειασθούν βραχυπρόθεσμα ή μακροπρόθεσμα παρεκκλίσεις.\nΑπαντώντας σε άλλη ερώτηση, ο Βρετανός Υπατος Αρμοστής υποστηρίζει ότι δεν θα εκπλαγεί αν οι διαπραγματευτές των δυο κοινοτήτων περιλάβουν και το Λονδίνο στις μελλοντικές επισκέψεις τους.\nΑυτό, σημειώνει, θα είναι πολύ λογικό και προσθέτει ότι και οι δύο διαπραγματευτές θα μπορούσαν να επισκεφθούν το Λονδίνο ταυτόχρονα και να έχουν χωριστές ή κοινές συναντήσεις με αξιωματούχους του Φόρειν Οφφις.\nΣε ερώτηση κατά πόσον η Βρετανία θα ήταν πρόθυμη να εγκαταλείψει το καθεστώς της εγγυήτριας, ο Μάθιου Κίντ αναφέρει ότι αν οι δύο πλευρές συμφωνήσουν ποιά μορφή θα έχει η συνθήκη εγγυήσεως, η Βρετανία δεν θα πεί ”όχι”.\nΟ λόγος των εγγυήσεων, σημειώνει, είναι η δημιουργία ασφάλειας για τους Κυπρίους, αλλά, επισημαίνει, ένα μοντέλο που θα επιβληθεί από το εξωτερικό δεν θα είναι τόσο καλό όσο εκείνο, που θα συμφωνηθεί μεταξύ των δύο κοινοτήτων.\nThis entry was posted in Κυπριακό and tagged Ευρωπαικό Κεκτημένο., Κίπρις, Κοινή Διακήρυξη, Μάθιου Κίντ, Συνέντευξη on 25/02/2014 by cmathopoulos.


Η ΗΤΤΑ ΑΠΟ ΤΟΝ ΠΑΝΑΘΗΝΑΪΚΟ ΟΔΗΓΗΣΕ ΤΟΝ ΙΒΑΝ ΣΑΒΒΙΔΗ ΣΕ ΑΠΟΦΑΣΗ ΓΙΑ ΜΕΤΕΓΓΡΑΦΕΣ\n«Φέρτε παίκτες, εγώ πληρώνω»\nΤο 1-2 από τον Παναθηναϊκό δεν προκάλεσε μόνο την συνηθισμένη έτσι κι αλλιώς μουρμούρα στους φίλους του ΠΑΟΚ. Οδήγησε τον Ιβάν Σαββίδη στην απόφαση να καλέσει στη σουίτα του στην Τούμπα τον Αγγελο Αναστασιάδη και παρόντων των Ιάκωβου Αγγελίδη, Ζήση Βρύζα και άλλων στελεχών της ΠΑΕ να του ζητήσει εισήγηση για το πώς θα γίνει η ομάδα καλύτερη στη συνέχεια.\nΑΓΙΟΣ ΚΟΣΜΑΣ Μισό εκατ. ευρώ η τρύπα!\nΗ μαύρη τρύπα του Αγίου Κοσμά είναι της τάξης των 500.000 ευρώ! Τα χρήματα αυτά, προερχόμενα από επιδότηση του υφυπουργείου Αθλητισμού για την μισθοδοσία των εργαζομένων και άλλες δαπάνες, αναζητούνται. Παράλληλα αναζητείται και ο πρόεδρος του Δ.Σ. του Εθνικού Αθλητικού Κέντρου Κώστας Πρίφτης, παλιός πρωταθλητής του πιγκ-πογκ και στέλεχος της ΔΗΜΑΡ.\n«Γκάζια» Σφαιρόπουλου για τα δύο πρόσωπα\nΝίκησε εύκολα μεν, προβλημάτισε τον προπονητή του δε. Ο Ολυμπιακός έκανε, όπως άλλωστε αναμενόταν, περίπατο κόντρα στα Τρίκαλα κερδίζοντας με 87-72, όμως έδειξε δύο εντελώς διαφορετικά πρόσωπα και ανάγκασε τον Σφαιρόπουλο να βάλει... γκάζια.\nΑναβολή του Παναχαϊκή - ΑΕΚ θέλει η Αστυνομία\nΤην αναβολή του κυριακάτικου αγώνα Παναχαϊκή - ΑΕΚ ζήτησε ο εκπρόσωπος της Αστυνομικής Διεύθυνσης Αχαΐας, σε σύσκεψη που πραγματοποιήθηκε χθες στο Παμπελοποννησιακό Στάδιο, καθώς δεν επαρκούν οι αστυνομικές δυνάμεις εν όψει εορτασμού της επετείου του Πολυτεχνείου την ερχόμενη Δευτέρα.\nΧΟΡΤΑΣΤΙΚΟ ΠΟΔΟΣΦΑΙΡΟ ΣΤΟ ΠΕΡΙΣΤΕΡΙ, ΕΛΑΜΨΕ Ο ΝΑΠΟΛΕΟΝΙ Γκολ και θέαμα\nΕντονο το φλερτ Ιντερ - Μαζουακού\nΓυροφέρνει η Ιντερ τον Αρτούρ Μαζουακού. Οι «νερατζούρι» παρακολουθούν από κοντά τον Γάλλο αριστερό μπακ χαφ του Ολυμπιακού τους τελευταίους δύο μήνες, εκπρόσωπός τους ήταν στις εξέδρες του γηπέδου Καραϊσκάκης στα παιχνίδια με την Ατλέτικο Μαδρίτης και τη Γιουβέντους, αλλά και στο Τορίνο την περασμένη εβδομάδα και ιταλικά μέσα ενημέρωσης έκαναν λόγο χθες για έντονο και σοβαρό ενδιαφέρον.\nΠΑΟ: τσεκάρει στόχους ο Νταμπίζας\nΣτον Παναθηναϊκό κάνουν λόγο για την κατάκτηση του πρωταθλήματος, μετά το σπουδαίο «διπλό» στο ντέρμπι της Τούμπας, αλλά για να έχουν διάρκεια οι «πράσινοι» χρειάζονται ενίσχυση.\nΕπέστρεψε στην μπασκετική ΑΕΚ ο Σάκοτα\nΝτράγκαν Σάκοτα η επιστροφή! Ο προπονητής που το 2002 είχε χαρίσει στην ΑΕΚ το τελευταίο της πρωτάθλημα στην Α1 και μάλιστα με επική ανατροπή στους τελικούς των πλέι οφ (από 0-2 σε 3-2) κόντρα στον Ολυμπιακό θα είναι ο αντικαταστάτης του Βαγγέλη Ζιάγκου και θα έχει την ευκαιρία για πρώτη φορά στην καριέρα του να κοουτσάρει τον γιο του (!) Ντούσαν που ντύθηκε φέτος στα κιτρινόμαυρα.\nΚαταλονία: Οι αθλητές άφησαν την πολιτική για άλλους\nΟκτώ στους δέκα ψηφοφόρους ψήφισαν «si» στην ανεξαρτησία της Καταλονίας, αλλά έξι στους δέκα πολίτες της προτίμησαν να καθίσουν σπίτι. Κάποιοι επιφανείς της κοινωνίας της Μπάρτσα έσπευσαν στις κάλπες, οι περισσότεροι όμως διάλεξαν την αποχή. Οι αθλητές άφησαν τον στίβο της πολιτικής στους πολιτικάντηδες.\nΚορυφή και ο Απόλλωνας\nΧάρη στα γκολ των Φαρινόλα (50') και Κυβελίδη (75') ο Απόλλων Σμύρνης καθάρισε (2-0) τον Άλιμο στην Ριζούπολη, φτάνοντας τις τέσσερις νίκες σε πέντε αγώνες.\nΕΦΤΑΣΕ ΤΟΥΣ 37 ΚΛΗΘΕΝΤΕΣ Ο ΡΑΝΙΕΡΙ ΣΤΗΝ ΕΘΝΙΚΗ, ΤΕΛΕΥΤΑΙΟΣ Ο ΚΟΛΟΒΟΣ Σαράντα παλικάρια\nΗ ανανέωση συνεχίζεται και μάλιστα με γρήγορους ρυθμούς στην Εθνική ομάδα, που από χθες συγκεντρώθηκε ενόψει της αναμέτρησης της Παρασκευής με τα Νησιά Φερόε («Γεώργιος Καραϊσκάκης», 21.45), στο πλαίσιο της 4η αγωνιστικής των προκριματικών του Euro 2016.


Γιατί αυτομαχαιρώνεται ο Ρήγας Κούπα;\nΠροσέξατε πως στην κλασσική τράπουλα, ο Ρήγας Κούπα κρατάει ένα μαχαίρι το οποίο τοποθετεί στο κεφάλι του;\nΡήγας Κούπα ΜΑΧΑΙΡΙ κεφάλι Περίεργα\nΌσοι το παρατήρησαν σίγουρα θα απόρησαν τι να θέλει να δείξει με αυτή του την κίνηση.\nΥπάρχουν τρεις διαφορετικές θεωρίες για τον λόγο που ο βασιλιάς χωρίς μουστάκι… αυτομαχαιρώνεται.\n1.Η πρώτη αναφέρει πως ο Ρήγας Κούπα χειρίζεται με το αριστερό του χέρι ένα τσεκούρι. Ωστόσο, ως αποτέλεσμα των αιώνων και της κακής αντιγραφής από κατασκευαστές καρτών, το τσεκούρι του βασιλιά έχει εξαφανιστεί και έχει γίνει περισσότερο σαν σπαθί.\n2. Άλλη θεωρία υποστηρίζει ότι ο Ρήγας Κούπα αντιπροσωπεύει τον συναισθηματικά διαταραγμένο Βασιλιά Κάρολο Ζ’ της Γαλλίας. Σύμφωνα με μια δημοφιλή πεποίθηση, ο βασιλιάς τρελάθηκε και πέρασε το σπαθί μέσα από το κεφάλι του επειδή φοβόταν μήπως δηλητηριαστεί.\n3. Μερικοί ιστορικοί υποστηρίζουν επίσης ότι ο Ρήγας Κούπα αντιπροσωπεύει τον μυθικό βασιλιά Αία ενώ η Ντάμα Κούπα είναι η Ελένη της Τροίας, η πιο όμορφη γυναίκα στον κόσμο. Ο Αίας ήταν ένας από τους μνηστήρες της Ωραίας Ελένης. Αλλά όταν εκείνη τον απέρριψε, επέλεξε να αυτοκτονήσει μαχαιρώνοντας τον εαυτό του με το δικό του σπαθί.


ΕΒΡΟΣ-ΘΡΑΚΗ 2019: Ο Θάνος Λούδος νέος διευθυντής της Myro Gallery\n“Υποδεχόμαστε με μεγάλη χαρά τον κ. Θάνο Λούδο στις τάξεις των ανθρώπων που στελεχώνουν νευραλγικές θέσεις στο Myro Antiques\nHouse και τις δραστηριότητές του και προσβλέπουμε σε μια ιδιαιτερα δυναμική συνεργασία με στόχο την ανάπτυξη στην Ελλάδα και το εξωτερικό, με εφαλτήριο την Myro Gallery, μέσω της οποίας προβάλλουμε σταθερά τα 5 τελευταία χρόνια την νέα ελληνική ταυτότητα της Σύγχρονης Τεχνης”, επισήμανε ο διευθυντής του Τομέας Τέχνης του Myrό Antiques House Group of Culture κ. Πάρης Καπράλος.\nO Θάνος Λούδος γεννήθηκε στην Αλεξανδρούπολη και μεγάλωσε στην Θεσσαλονίκη. Έχει πτυχίο Οικονομικών Επιστημών και μεταπτυχιακές σπουδές στην Τέχνη, το Δίκαιο και την Οικονομία..\nΈχει παρακολουθήσει αρκετά σεμινάρια Ιστορίας της Τέχνης, Arts and Culture Strategy, Arts Management κα. Ασχολείται συστηματικά με το εμπόριο έργων τέχνης.\nΔιετέλεσε Assistant Art Director στην Art Thessaloniki International Contemporary Art Fair. Ο Θάνος θεωρεί πως η τέχνη και η δημιουργικότητα είναι το κλειδί για την πολιτιστική και οικονομική ανάπτυξη.\nΚαλλιτεχνικά διευθύνεται από τον Πάρη Καπράλο, Εικαστικό Επιμελητή, Διευθυντή του τομέα Τέχνης του Myro Antiques House.\nΠέντε διακριτοί χώροι συναποτελούν την Myrό Gallery, με κοινή κεντρική είσοδο στην διεύθυνση: Νικηφόρου Φωκά 8, περιοχή Λευκού Πύργου, Κέντρο Θεσσαλονίκης. Αυτόνομα ο καθένας φιλοξενεί εκθέσεις σε μηνιαία βάση, με κοινές ημερομηνίες εγκαινίων.\nΟ χώρος δίνει σε νέους ανερχόμενους Έλληνες δημιουργούς, ευνοεί συνεργατικά σχήματα μεταξύ καλλιτεχνών, παρουσιάζει πολλά projects και concept εκθέσεις, και παρουσιάζει συχνά εκθέσεις σύγχρονης γλυπτικής και σε συνεργασία με την Greek Marble Initiative. Περισσότερες πληροφορίες: www.myro.gr


Review - The White Ribbon (Das Weisse Band) | Movies Ltd\nReview - The White Ribbon (Das Weisse Band)\nτου Michael Haneke. Με τους Burghart Klaussner, Ulrich Tukur, Susanne Lothar\nΠολίτες από σπίτι\nΠοια είναι εντέλει η ρίζα του κακού και τα μέλη μιας κοινωνίας λοξοδρομούν από τον σωστό δρόμο, επιλέγοντας πολλές φορές την βία σαν μέσο έκφρασης, παρά τον πολιτισμένο και ευγενικό διάλογο? Εύκολα απαντάς η οικογένεια και ξενοιάζεις. Είναι λίγα όμως τα παραδείγματα, που από μια καλή και ενάρετη φαμίλια, μπορεί να προκύψει το μεγαλύτερο αγκάθι? Και βέβαια όχι, περιστατικό που κάνει πιο περίπλοκη την αναζήτηση των αιτιών της επιλογής του στραβού δρόμου. Πες μου τον φίλο σου να σου πω ποιος είσαι, λέει το σοφό γνωμικό και αν συνδυάσεις την φιλική - αρνητική - παραίνεση με την κακή παιδεία από το σπίτι, τότε το αποτέλεσμα πολλές φορές είναι τραγικό. Όσο για το σχολειό που κάποτε, στα πολύ παλιά χρόνια, λειτουργούσε σαν ο βασικός παράγοντας οικοδόμησης ενός ισχυρού χαρακτήρα, έχει εδώ και καιρό χάσει την αξία του, παρακολουθώντας τις εξελίξεις σαν θεατής ανήμπορος να αντιδράσει. Μιας τέτοιας μορφής σαθρή κοινωνία, βρίσκεται στο επίκεντρο του The White Ribbon, που οδήγησε την παγκόσμια αναγνωρισιμότητα του δημιουργού του, στα πιο υψηλά επίπεδα της καριέρας του.\nΛίγο πριν το ξέσπασμα του Πρώτου Μεγάλου Πολέμου, σε ένα φτωχό κι απομονωμένο γερμανικό χωριό, κάποια τραγικά φαινόμενα κάνουν την εμφάνιση τους, σε πολύ μικρό χρονικό διάστημα. Και κανείς από τους χαμηλής μόρφωσης χωριανούς, δεν δείχνει διατεθειμένος να τα εξηγήσει. Η εξιστόρηση των συμβάντων επιχειρείται από τον Haneke με τρόπο αφηγηματικό, έχοντας σαν εκφωνητή τους, τον μοναδικό λογικά σκεπτόμενο από τους κατοίκους της τόσο μικρής κοινωνίας, τον δάσκαλο, που πολλά χρόνια μετά - όπως αποκαλύπτει η γέρικη φωνή του - τα θυμάται σαν να συνέβησαν μόλις χθες. Κεντρικά πρόσωπα της ιστορίας, οι φιγούρες που πάντοτε σε έναν τέτοιο μικρόκοσμο, έχουν πάγια και διαχρονική θέση. Όπως ο πλούσιος άρχοντας της περιοχής, που έχει στην δούλεψη του το σύνολο σχεδόν των φτωχών αγροτών, λειτουργώντας πάμπολλες φορές εκμεταλλευτικά στο πρόσωπο τους. Πολλοί είναι εκείνοι που τον μισούν, ανάμεσα τους και η κοντέσα σύζυγος, που νιώθει ακραία περιθωριοποιημένη, από την πλεονεξία του για τον πλούτο. Όπως ο πανίσχυρος ελέω Θεού ιερέας, που έχει μετατρέψει το σπίτι του σε άντρο Ιεράς Εξέτασης, με τα τέκνα του να αδυνατούν να αντισταθούν στην διαρκή απειλή της τιμωρίας. Όπως ο διπρόσωπος γιατρός, που μετά τον μυστηριώδη θάνατο της γυναίκας του, έχει αφοσιωθεί στα φοβισμένα παιδιά του, ενώ συζεί με την βοηθό του, που βιάζει διαρκώς και καθημερινά, τόσο σωματικά όσο και ψυχικά. Όπως ο πάμφτωχος πολύτεκνος εργάτης, που θα μείνει αναπάντεχα χήρος, μα η δύναμη του είναι τόσο περιορισμένη, που δεν έχει καν το σθένος να αναζητήσει τα αίτια του θανάτου της γυναίκας του.\nΗ μελέτη των χαρακτήρων της Λευκής Κορδέλας, γίνεται με ένα ιδιότυπο πινγκ πονγκ, που έχει από την μια μεριά του τραπεζιού την αυταρχική δράση των χωρικών και από την άλλη, μια παιδική φιγούρα που πάντοτε βρίσκεται κοντά του και ρουφά σαν σφουγγάρι τις συμπεριφορές αυτές. Κανένα από τα εγκλήματα που λαμβάνουν χώρα στην διάρκεια του φιλμ δεν εξιχνιάζεται, αν και ο θύτης μιλάει από μακριά. Δεν είναι όμως αυτός ο σκοπός του Haneke, αλλά να δείξει πως όταν σπέρνεις άνεμους στην νεολαία, που λειτουργεί με μιμιτικό τρόπο, τότε θα πάρεις πίσω θύελλες και καταιγίδες. Ο μόνος που διαθέτει το πνεύμα να δει τι συμβαίνει πίσω από τις σφαλισμένες κουρτίνες κάθε καλύβας, ο συνεσταλμένος δασκαλάκος, είναι και αυτός που διαθέτει την αγνή καρδιά και που στο φινάλε, θα τεθεί στο περιθώριο από την γενική φασιστική αντίληψη. Μια αντίληψη που είναι γνωστό τοις πάσι, που οδήγησε την συγκεκριμένη χώρα, μέχρι τα μέσα τους περασμένου αιώνα.\nΓια πες: Στόχος όμως του Γερμανού δημιουργού δεν είναι να εξηγήσει στον υπόλοιπο κόσμο τους λόγους που οδήγησαν την πατρίδα του στο εθνικιστικό υπέρ το δέον βίαιο παραλήρημα, αλλά να κάνει το ζήτημα πιο διαχρονικό, σημερινό. Δύναμη του η εικόνα, τα ασπρόμαυρα πλάνα που αναμιγνύουν σπαρτά με χιόνι κι αίμα με βροχή, που δεν χρησιμοποιούν το καρβουνί ύφος τους για να αναπαραστήσουν άρτια τη μουντάδα της εποχής, αλλά για να αναδείξουν την μελαγχολία του μέλλοντος που ξημερώνει. Με τον Haneke δεν συμφώνησα ιδιαίτερα στο ξέσπασμα του Funny Games (και ακόμη περισσότερο με το ανούσιο ριμέικ του) εδώ όμως είμαι υποχρεωμένος να υποκλιθώ, μπροστά στο πρώτο γνήσιο αριστούργημα της κινηματογραφικής σεζόν, που σε όσα τόσο κυνικά περιγράφει αποδεικνύεται ρεαλιστικότερο της αλήθειας. Και δεν είμαι ο μόνος, μιας και οπουδήποτε και αν προβλήθηκε το The White Ribbon κυριολεκτικά θριάμβευσε!\nΣτις αίθουσες 29 Οκτωβρίου από την Rosebud\nRewind /// News - Με φαβορί το The White Ribbon\nRewind /// Κάννες 2009 - Τελετή Λήξης\nRewind /// Κάννες 2009 - Η Επιστροφή του Haneke!


Τα σχήματα\tΙανουαρίου 26, 2010astropeleki\tΜαθηματικά - Σχήματα,ΠΑΙΔΑΓΩΓΙΚΟ ΥΛΙΚΟ\t13 σχόλια\nσχήματατρίγωνοτα σχήματαταξινόμηση σχημάτωντετράγωνοφύλλα εργασίας για τα σχήματαγράφουμε τα σχήματαδραστηριότητες για τα σχήματακύκλοςκατασκευές για τα σχήματαορθογώνιο\tΠλοήγηση άρθρων\n« Ταξιδεύοντας με Έναν Χαρταετό: Βιωματικό Εργαστήριο για παιδιά\tΒιωματικό Εργαστήριο: Αναζητώντας τoν Εκπαιδευτικό Μέσα μας »\n13 thoughts on “Τα σχήματα”\txartaetoi\tΙανουαρίου 26, 2010 στο 17:58\tΠολύ οργανωμένες δραστηριότητες!!!Κι αυτός ο κύριος Κυκλάκος είναι πολύ γλυκούλης!!!\nmarilia\tΙανουαρίου 26, 2010 στο 21:25\tΤέλεια! Μπράβο, ρε κοριτσάρα! Ευτυχώς που υπάρχει πολύ νέο αίμα στο νηπιαγωγείο και έχει όρεξη να δουλέψει, γιατί αλλιώς… Μπράβο! Σβουριχτοφιλί!\niwanna\tΙανουαρίου 26, 2010 στο 21:34\tΕμείς πέρυσι όταν δουλέψαμε τα σχήματα φτιάξαμε τη «Σχηματούπολη» και ήταν πολύ ωραία ομαδική δραστηριότητα. Εάν θέλεις μπορώ να σου στείλω φωτογραφία να δεις. Είναι πολύ ωραία.\nastropeleki\tΙανουαρίου 26, 2010 στο 21:57\txartaetoi :\nΣε ευχαριστώ πολύ Βάλια μου!!!🙂 Ο κύριος κυκλάκος είναι στρουμπουλούλης, γι αυτό και γλυκούλης😛\nastropeleki\tΙανουαρίου 26, 2010 στο 21:58\tmarilia :\nΤέλεια! Μπράβο, ρε κοριτσάρα! Ευτυχώς που υπάρχει πολύ νέο αίμα στο νηπιαγωγείο και έχει όρεξη να δουλέψει, γιατί αλλιώς… Μπράβο! Σβουριχτοφιλί!\nΜαριλίτσα μου σε ευχαριστώ επίσης!!!!🙂 μουτς μουτς\nastropeleki\tΙανουαρίου 26, 2010 στο 21:59\tiwanna :\nΝαι Ιωάννα μου!!! Θα με ενδιέφερε πολύ να δω την φωτογραφία για να το κάνω και γω σαν επιπρόσθετο🙂\nΤίνα\tΙανουαρίου 31, 2010 στο 01:06\tΠολύ ενδιαφέρον το μάθημα για τα σχήματα.!Πολύ πρωτότυπες ιδέες για να τα καταλάβουν μέσω παιχνιδιού τα νήπια!!!!!Πολύ ωραίες φωτογραφίες!\nastropeleki\tΙανουαρίου 31, 2010 στο 11:29\tΤίνα :\nΠολύ ενδιαφέρον το μάθημα για τα σχήματα.!Πολύ πρωτότυπες ιδέες για να τα καταλάβουν μέσω παιχνιδιού τα νήπια!!!!!Πολύ ωραίες φωτογραφίες!Ιωάννα ,αν και δεν γνωριζόμαστε θέλω κι εγώ φωτογραφία από τη Σχηματούπολη!!!\nΝα είσαι καλά Τίνα μου! Σε ευχαριστώ πολύ πολύ🙂\nstella\tΦεβρουαρίου 2, 2010 στο 00:04\tΩραίες εργασίες! Συγχαρητήρια για τις εργασίες σου και την διάθεσή σου να τις μοιραστείς μαζί μας. Μας εμπνέεις και μας παροτρύνεις να φτιάξουμε κι εμείς ωραία πράγματα στην τάξη . Ευχαριστώ.\nastropeleki\tΦεβρουαρίου 2, 2010 στο 00:14\tstella :\nΝα είσαι καλά, σε ευχαριστώ πολύ🙂\nΧρηστηνα\tΦεβρουαρίου 28, 2010 στο 13:56\tθελο ενα ορεο βηβλιο με τα σχηματα\nΧρηστηνα\tΦεβρουαρίου 28, 2010 στο 13:58\tΟρεο βιβλιο διαφορον σχηματον\nastropeleki\tΦεβρουαρίου 28, 2010 στο 18:24\tΧρηστηνα :


Σφοδρή σύγκρουση οχημάτων στη λεωφόρο Ποσειδώνος στο ύψος της Βούλας - Κυκλοφοριακό κομφούζιο στην περιοχή\n25/08/2021, 16:44 5\nΚρήτη: Σοβαρό τροχαίο στον ΒΟΑΚ - Τρεις τραυματίες\nΔύο οχήματα συγκρούστηκαν μετωπικά με αποτέλεσμα να τραυματιστούν οι τρεις επιβαίνοντες\nΤο ένα από τα δύο οχήματα που ενεπλάκη στη σύγκρουση αναποδογύρισε\nΣφοδρή σύγκρουση δύο οχημάτων σημειώθηκε το μεσημέρι της Τετάρτης στη λεωφόρο Ποσειδώνος στο ρεύμα προς Βούλα. Το περιστατικό σημειώθηκε στην αριστερή λωρίδα της παραλιακής και συγκεκριμένα λίγο μετά το Ασκληπιείο της Βούλας εκεί όπου η Ποσειδώνος γίνεται Αλκυονιδών.\nΜάλιστα ενδεικτικό της σφοδρής σύγκρουσης είναι ότι το ένα από τα δύο εμπλεκόμενα αυτοκίνητα έχει αναποδογυρίσει. Στην περιοχή έχει προκληθεί κυκλοφοριακό κομφούζιο, έχουν κλέισει οι δύο από τις τρεις λωρίδες κυκλοφορίας ενώ στο σημείο της σύγκρουσης έχει φτάσει η Τροχαία.\nΜέρκελ: Θα συνεχίσουμε να απομακρύνουμε κόσμο σε συνεργασία με τις ΗΠΑ\n25/10/2021, 15:54 60


Υφάσματα που δεν κάνουν καλό στην υγεία - Με τι να αντικαταστήσετε\nΤα ζεστά πουλόβερ ή τα ελαφριά φορέματα, τα αγαπημένα μας αθλητικά κολάν ή εσώρουχα, τόσα πράγματα γύρω μας είναι κατασκευασμένα από συνθετικά υλικά.\nΠαρόλο που φαίνονται άνετα, μπορούν να είναι επικίνδυνα για το δέρμα και γενικότερα για την υγεία μας -από άσχημες οσμές στο δέρμα, εξανθήματα, ναυτία ή κάτι ακόμα χειρότερο.\nΟ πολυεστέρας είναι ένα από τα πιο δημοφιλή συνθετικά υφάσματα. Παρόλο που μπορεί να παραχθεί από ένα μείγμα φυσικών συστατικών, όπως το βαμβάκι, η επίδρασή του στην υγεία μας μπορεί να είναι επιβλαβής.\nΑν φοράτε πολυεστέρα, είναι δύσκολο για το δέρμα σας να αναπνεύσει. Επιπλέον, οι υψηλές θερμοκρασίες του σώματος βοηθούν στην απελευθέρωση χημικών ουσιών από αυτό το ύφασμα που απορροφώνται αργότερα από το δέρμα.\nβαμβάκι βισκόζη δέρμα νάιλον υγεία δέρματος υφάσματα χρήσιμες συμβουλές\nΠέμπτη, 21 Νοέμβριος, 2019 στην κατηγορία Συμβουλές


Πολύτιμη νίκη για την Ουέσκα στο ντέρμπι της "ουράς" - Primera Division - Novasports.gr\nΑπό το Χιρόνα-Ουέσκα\nΤη νίκη με 2-0 πανηγύρισε η Ουέσκα εκτός έδρας, στο Εστάντι Μουνισιπάλ ντε Μοντιλίβι με αντίπαλο την Χιρόνα παίρνοντας σημαντικούς βαθμούς στη μάχη που δίνει για παραμονή στην κατηγορία.\nΟι φιλοξενούμενοι προηγήθηκαν με τον στο 35 με τον Άβιλα και ο ίδιος παίκτης πέντε λεπτά αργότερα, εκμεταλλεύτηκε την πάσα του Γκαγιέχο για να διαμορφώσει το τελικό 2-0. Πλέον ο Αργεντινός ποδοσφαιριστής μετράει τέσσερα γκολ σε 20 παιχνίδια.\nΟι γηπεδούχοι ολοκλήρωσαν το ματς με δέκα παίκτες καθώς αποβλήθηκε στο 68, αντικρίζοντας για δεύτερη φορά την κίτρινη κάρτα ο Εσπινόζα.\nΗ Ουέσκα μετράει δύο νίκες στα τελευταία πέντε παιχνίδια και παραμένει στην τελευταία θέση του βαθμολογικού πίνακα με 18 βαθμούς. Η Χιρόνα βρίσκεται στην 17η θέση με 24 βαθμούς, ένα πάνω από τη ζώνη του υποβιβασμού. Για τους γηπεδούχους αυτή ήταν η τέταρτη διαδοχική ήττα ενώ η τελευταία νίκη είχε έρθει στις 25 Νοεμβρίου του 2018.


Μπαράζ πυρκαγιών σε διάφορα αστικά σημεία στο Ρέθυμνο\nΚινδύνεψε σοβαρά το κέντρο της πόλης από φωτιά στο κτίριο του ΟΤΕ!\nΦωτιά προκλήθηκε χθες το μεσημέρι κεντρικά του Ρεθύμνου, στο κεντρικό κατάστημα του ΟΤΕ στην Λεωφ. Κουντουριώτη.\nΝωρίτερα η υπηρεσία βρισκόταν στο χωριό Πάνορμος όπου κατέσβησαν άλλη φωτιά, σε οικία αυτή τη φορά.\nΤο απόγευμα και ύστερα απ όλα αυτά νέο σήμα τους έστειλε στην Αγία Γαλήνη για μια νέα ακόμα φωτιά\nΠίσω στο Ρέθυμνο τώρα και στον ΟΤΕ.\nΤα χειρότερα απόφευχθησαν χάριν της έγκαιρης επέμβασης της Πυροσβεστικής Υπηρεσίας Ρεθύμνου και της άψογης επιχειρησιακής οργάνωσης που διαθέτει.\nΣχετικό ρεπορτάζ ακολούθως της δημοσίευσης στο Agorapress.gr έκανε και το τηλεοπτικό κανάλι της ΝΕΤ στη πρωϊνή του ζώνη.\nΕνάμιση λεπτό μόνο πήρε στο περιπολικό που κατέφθασε στο σημείο αφότου οι υπάλληλοι του ΟΤΕ ενημέρωσαν στις 13.35 το μεσημέρι το τηλεφωνικό κέντρο της Πυροσβεστικής.\nΑκολούθως και σε λίγα μόνο λεπτά έφθασαν στο σημείο 2 άλλα ειδικά πυροσβεστικά οχήματα της υπηρεσίας με 10 άνδρες συνολικά και πρόλαβαν το κακό.\nΗ φωτιά ξεκίνησε\nο Αντιπύραρχος Χρ. Μπουραντάς στο υπόγειο του κτιρίου και σύμφωνα με τον διοικητή Αντιπύραρχο κ. Χρήστο Μπουραντά, ο οποίος βρισκόταν στο σημείο και συντόνιζε τις προσπάθειες της ομάδας πυρόσβεσης, κατάφεραν και περιόρισαν τις φλόγες στο υπόγειο και έτσι δεν «ανέβηκαν» στα ανώτερα επίπεδα.\nAν γινόταν βέβαια αυτό, θα είχε πάρει ενδεχομένως ανεξέλεγκτες διαστάσεις η φωτιά με αποτέλεσμα να βιώναμε ένα ολοκαύτωμα στο κέντρο της πόλης, με διπλανά κτίρια να κινδύνευαν σοβαρά.\nΑξίζει να σημειωθεί ότι πολλά από τα δωμάτια στο κτίριο του ΟΤΕ εμπεριέχουν εύφλεκτα υλικά όπως χαρτί,ηλεκτρονικές συσκευές με μπαταρίες, κλπ.\nΤο υπόγειο του ΟΤΕ τελικώς καταστάφηκε σε μεγάλο βαθμό, ενώ πυκνοί καπνοί κύκλωσαν και το κτίριο εσωτερικά.\nΤις έρευνες για τα αίτια της παραλίγο τραγωδίας ερευνά το ανακριτικό τμήμα της Πυροσβεστικής υπηρεσίας.\nΤο AGORATV βρέθηκε στο σημείο της φωτιάς και κάλυ\nο Προϊστάμενος του ανακριτικού τμήματος\nΥποπυραγός Δημήτριος Δρυγιαννάκης\n"επί τω έργω"ψε τηλεοπτικά την πυρόσβεση. Σε ερώτηση της τηλεοπτικής ρεπόρτερ του σταθμού, Μαρίνας Λάζη προς τον προϊστάμενο του ανακριτικού τμήματος, Υποπυραγού κ. Δημητρίου Δρυγιαννάκη για τα αίτια, ο ίδιος είπε ότι η φωτιά ξεκίνησε όταν έσκασε ένας πυκνωτής ενός μετασχηματιστή που κατά πάσα πιθανότητα, δίνει ρεύμα στις κεραίες της ταράτσας του κτιρίου.\nΑκολούθως ο κ. Δρυγιαννάκης μας είπε ότι για τις βαθύτερες αιτίες, τόσο για την έκρηξη του «πυκνωτή», όσο και για το γιατί δεν υπήρχαν δικλείδες ασφαλείας στο κτίριο ούτως ώστε να είχε προβλεφθεί αυτό, θα ερευνήσει άμεσα το ανακριτικό τμήμα.\nΛίγο αργότερα και πριν οι πυροσβέστες προλάβουν να ξεκουραστούν από την κοπιαστική προσπάθεια των 2 πυρκαγιών σε αστικές περιοχές, έλαβαν νέο σήμα και περί ώρας 16.00 αναχώρησαν για την ευρύτερη περιοχή της Αγίας Γαλήνης όπου και εκεί εξελίχθηκε πυρκαγιά σε\nο μετασχηματιστής που πήρε φωτιά μετά\nτη πυρόσβεση του πυκνωτή οικόπεδο με αποθήκη που στέγαζε αρκετά αυτοκίνητα - περίπου 20 τον αριθμό - σύμφωνα με τα μέχρι τώρα στοιχεία και που όπως όλα δείχνουν οφειλόταν σε ανθρώπινο λάθος.\nΚατόπιν όλων αυτών δεν μπορούμε παρά να συγχαρούμε τον Διοικητή, Αντιπύραρχο κ. Χρήστο Μπουραντά, τους αξιωματικούς και τα στελέχη της πυροσβεστικής υπηρεσίας Ρεθύμνου για τον αξιόλογο συντονισμό και την ευαισθησία με την οποία αντιμετωπίζουν τα συμβάντα.\nΣου δίνουν την εντύπωση ότι όταν τρέχουν και πέφτουν με τα μούτρα στη φωτιά για της περιουσίες του κόσμου, το κάνουν λες και πρόκειται για τα δικά τους σπίτια ή οικόπεδα!\nΣτιγμιότυπο από τις προσπάθειες των πυροσβεστών\nστο υπόγειο του κτιρίου του ΟΤΕ. Ο φακός της\nεφημερίδας βρέθηκε στο πλάϊ των στελεχών της\nΠυροσβεστικής υπηρεσίας Ρεθύμνου, την ώρα\nΔευτέρα, 19 Μάρ 2018


Η διπλή πρόκληση της Τουρκίας στα Ίμια και την Κύπρο: Που στοχεύει ο Σουλτάνος - tsolias.net - Τελευταίες ειδήσεις - viral news\nHome / Greek Viral News / hassapispeter / Η διπλή πρόκληση της Τουρκίας στα Ίμια και την Κύπρο: Που στοχεύει ο Σουλτάνος\nΜπορεί μερικοί να ισχυριστούν ότι ζω σε ένα άλλο κόσμο ή μπορεί να θεωρήσουν πως υπερβάλλω, αλλά προχθές μεταξύ της Κω και της Τουρκίας, δημιουργήθηκε ένα σοβαρότατο περιστατικό εναντίον της ελληνικής ανεξαρτησίας και κυριαρχίας. Οι πληροφορίες μας αναφέρουν ότι οι Τούρκοι ήταν προκλητικότατοι και μία πηγή υποστήριξε ότι υπήρξε και ανταλλαγή πυροβολισμών. Είναι μία πληροφορία που δεν επιβεβαιώθηκε από δεύτερη πηγή, αλλά δεν υπάρχει ούτε και διάψευση.\nΕίμαι από αυτούς που πιστεύουν, επειδή μελετώ τον Ταγίπ Ερντογάν από τις αρχές της προηγούμενης δεκαετίας, ότι ο Τούρκος πρόεδρος, επειδή μας θεωρεί μυρμήγκια μπροστά στο δικό του ελέφαντα, θα κλιμακώσει τις προκλήσεις. Εάν επιβεβαιωθούν οι πληροφορίες για ανταλλαγή πυροβολισμών στην περιοχή των Ιμίων, την Τρίτη, τότε πρέπει να ανησυχούμε σοβαρά. Θα επανέλθουμε…


Παναχαϊκή: Πέντε νεαροί άσοι στην πρώτη ομάδα - Onsports.gr\nOnsports Team\t18 Ιανουαρίου 2020, 07:01\nΣτην προώθηση πέντε ταλέντων στην πρώτη ομάδα προχώρησε η Παναχαϊκή.\nΠέντε νεαροί παίκτες υπέγραψαν επαγγελματικό συμβόλαιο στην Παναχαϊκή. Οι νεαροί άσοι προέρχονται από τα τμήματα υποδομής των Πατρινών και είχαν δοθεί δανεικοί σε ομάδες Γ’ Εθνικής για να πάρουν παιχνίδια. Είναι οι Χρήστος Τσότρας, Δημήτρης Καλαμπόκας, Βασίλης Βασιλόπουλος, Δήμος Κόκας και Κώστας Παπαδόπουλος.\n14 λεπτά πριν Παρί Σεν Ζερμέν-Μπαρτσελόνα: Στο στόχαστρο των Παριζιάνων... η Σακίρα (photos)